Μαρτίνας Γκετσεβίτσιους

Ο Μαρτίνας Γκετσεβίτσιους (λιθουανικά: Martynas Gecevičius), (Βίλνιους, 16 Μαΐου 1988), είναι Λιθουανός καλαθοσφαιριστής. Έχει ύψος 193 εκ. και αγωνίζεται στη θέση του σούτινγκ γκαρντ για την ομάδα της λιθουανικής Γιουβέντους.

 Κατά την αγωνιστική περίοδο 2004-05 υπέγραψε συμβόλαιο με τη Σακαλάι Βίλνιους, παραμένοντας στην ομάδα μέχρι τον Ιανουάριο του 2007. Για το υπόλοιπο της περιόδου 2006-07 μεταγράφηκε στη Λιέτουβος Ρίτας, από την οποία αποχώρησε το καλοκαίρι του 2011. Με τη Λιέτουβος κατέκτησε το EuroCup της περιόδου 2008-09, το Πρωτάθλημα Λιθουανίας 2008-09 και 2009-10, καθώς και το Κύπελλο Λιθουανίας για τα έτη 2009 και 2010. Με την ίδια ομάδα κατέκτησε τη Βαλτική Λίγκα των ετών 2007 και 2009. Επόμενος σταθμός στην καριέρα του ήταν ο Ολυμπιακός Σ.Φ. Πειραιώς. Το 2012 και το 2013 κέρδισε την Ευρωλίγκα με τον Ολυμπιακό, ενώ επίσης το 2012 κατέκτησε το Πρωτάθλημα Ελλάδος. Το 2013, υπέγραψε στην Λιέτουβος Ρίτας. Την πρώτη του χρονιά, είχε 13.5 πόντους και 3.5 ασίστ μ.ό. σε 17 αγώνες στην VTB United League, με αποτέλεσμα, να αναδειχθεί ως ο καλύτερος Λιθουανός του Πρωταθλήματος.Τη σεζόν 2015-2016, άφησε τη Λιθουανία για δεύτερη φορά στην καριέρα του, προκειμένου να αγωνιστεί στην Τεντ Άνκαρα Κολέιλιλερ. Με την τουρκική ομάδα, πάτησε παρκέ σε 28 αναμετρήσεις και οι αριθμοί του ήταν οι εξής: 10,8 πόντοι, 2,8 ριμπάουντ και 2,4 ασίστ. Τον Αύγουστο του 2016 συμφώνησε με την Σαραγόσα και μετακόμισε στην Ισπανία. Αγωνίστηκε σε 27 παιχνίδια και σκόραρε 11,3 πόντους, μαζεύοντας 2,3 ριμπάουντ και δίνοντας 2,3 ασίστ. Αναδείχθηκε μάλιστα καλύτερος σουτέρ τριών πόντων στη λίγκα ACB. Την αγωνιστική περίοδο 2017-2018, αγωνίστηκε για την πολωνική Ζιελόνα Γκούρα. Ο Λιθουανός guard προσέφερε 10,5 πόντους, 2,7 ασίστ και 2 ριμπάουντ, σε 48 αναμετρήσεις. Το καλοκαίρι του 2018, ανακοινώθηκε από την λιθουανική Πριενάι. Εκείνη τη σεζόν μέτρησε 11,6 πόντους, 4,3 ασίστ και 3,3 ριμπάουντ, παίζοντας σε 35 αγώνες. Μετά από έξι χρόνια, το καλοκαίρι του 2019, επέστρεψε στην Ελλάδα για λογαριασμό του Άρη. Την σεζόν 2019-20 μέτρησε 8,4 πόντους και 3 ασίστ κατά μέσο όρο. Στις 10 Ιουλίου 2020, ανακοινώθηκε από την λιθουανική Γιουβέντους Γιούτενα. Υπήρξε μέλος των Εθνικών Ομάδων U-16, U-18, U-19 και U-20 της Λιθουανίας. Αγωνίστηκε στα Ευρωπαϊκά Πρωταθλήματα U-16 των ετών 2003 και 2004 και στο Ευρωπαϊκό Πρωτάθλημα U-18 του 2005. Κατέκτησε το ασημένιο μετάλλιο στο Ευρωπαϊκό Πρωτάθλημα U-18 του 2006. Την επόμενη χρονιά συμμετείχε στο Παγκόσμιο Πρωτάθλημα U-19, ενώ κατέκτησε το ασημένιο μετάλλιο στο Ευρωπαϊκό Πρωτάθλημα U-20 του 2008. Τέλος, κατέκτησε το χάλκινο μετάλλιο στο Παγκόσμιο Πρωτάθλημα Ανδρών του 2010. Λιέτουβος Ρίτας 2x Βαλτική Λίγκα (2007, 2009) EuroCup: (2009) 2x Πρωτάθλημα Λιθουανίας: (2009, 2010) 2x Κυπελλούχος Λιθουανίας: (2009, 2010) Ολυμπιακός 2x Ευρωλίγκα: (2012, 2013) Πρωτάθλημα Ελλάδος: (2012) All-Star Game Βαλτικής Λίγκας: (2011) Νικητής του Διαγωνισμού Τριπόντων της Βαλτικής Λίγκας: (2007) M.V.P. Τελικών Πρωταθλήματος Λιθουανίας: (2010) Λιθουανός παίκτης της χρονιάς στη VTB Λίγκα: (2014) 3x Λιθουανικό All-Star Game: (2010, 2011, 2014) Πρώτος στις ασίστ στο Πρωτάθλημα Λιθουανίας: (2015) Πρώτος στα τρίποντα στο ισπανικό πρωτάθλημα: (2017) (Αγγλικά) Μαρτίνας Γκετσεβίτσιους, στατιστικά στην επίσημη ιστοσελίδα της Euroleague. (Αγγλικά) Μαρτίνας Γκετσεβίτσιους, στατιστικά στην επίσημη ιστοσελίδα της Euroleague. (Αγγλικά) Μαρτίνας Γκετσεβίτσιους, στατιστικά στην επίσημη ιστοσελίδα της FIBA Europe. (Αγγλικά) Μαρτίνας Γκετσεβίτσιους, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.